Îtîfaqê Kede û Azadîye şaristanê Stuttgartî Almanya de buroyê weçînayîşî akerd. Temsîlkarê partîyanê sîyasîyanê ke mîyanê Îtîfaqê Kede û Azadîye yê Stuttgartî de yê, tewrê akerdişî bîyî.
Hemvervatoxa Platformê Kede û Azadîye yê Stuttgartî akerdiş de qisey kerd û vat: ''Bi akerdişê buroyê xo yê weçînayîşî yê verênî ma bi kelecanî yê. Ma do nê îqtîdarî bişawê. Bi rayanê teberê welatî, ma do peynîya rejîmê tekcamêrdî bîyarê.''
Wekîlê verênî yê HDPyî Faysal Sariyildizî zî akerdiş de vat: ''Ma do narey verî ra zêdeyêr wekîlan bişawê Meclîsî. Ma do her ca de têkoşînî rê dewam bikerê.''
